Rayraşîyayîlo Dergo ke bi wesîleya serrgêra Kopmloyê Mîyannetweyî yê vera Rayberê Şarê Kurdî Abdullah Ocalanî têgêrayîşê ciwanan ê kurdan ra bajarê Sierentzî yê Fransa de dîya destpêkerdene roja çarine de dewam keno.
Rayraşîyayîşo ke ver bi Strasbourgî yeno kerdene ewro bajarê Bergheimî de dest pêkerd. Hîrê rojanê rayraşîyayîşî de ciwanî ge-ge raştê hêrişê faşîstan  astengkerdişê polîsan ameyî. Polîsan kerd ke rayraşîyayîşî vinarnê la çalakwanan rixmê heme hêrişan qerardar çalakîya xo daye domnayene. Ciwanê ke xeyêk welatanê Ewropa ra tewrê çalakîye bîyî bi beraqanê PKKyî û fotografanê Abdullah Ocalanî rayra şinê. Çalakwanî rayîrî ser o derheqê azadîya Abdullah Ocalanî de vilawekan zî vila kenê. Çalakwanî hedef kenê ke ewro biresê bajarê Selestatî.
